Rozsudok Súdneho dvora (prvá komora) z 15. novembra 2012 - Európska komisia/Portugalská republika
(vec C-34/11)
(Nesplnenie povinnosti členským štátom - Kontrola znečistenia - Limitné hodnoty pre koncentrácie PM10 v okolitom ovzduší)
Jazyk konania: portugalčina
Účastníci konania
Žalobkyňa: Európska komisia (v zastúpení: P. Guerra e Andrade, A. Alcover San Pedro a S. Petrova, splnomocnení zástupcovia)
Žalovaná: Portugalská republika (v zastúpení: L. Inez Fernandes a M. J. Lois, splnomocnení zástupcovia)
Predmet veci
Nesplnenie povinnosti členským štátom - Porušenie článku 13 smernice Európskeho parlamentu a Rady 2008/50/ES z 21. mája 2008 o kvalite okolitého ovzdušia a čistejšom ovzduší v Európe (Ú. v. EÚ L 152, s. 1) - Limitné hodnoty a výstražné prahy na ochranu zdravia ľudí - Koncentrácia PM10 v okolitom ovzduší
Výrok rozsudku
Portugalská republika si tým, že v rokoch 2005 až 2007 nezabezpečila, aby denné koncentrácie PM10 v okolitom ovzduší v zónach a aglomeráciách Braga, Porto Litoral, Área Metropolitana de Lisboa Norte a Área Metropolitana de Lisboa Sul neprekročili limitné hodnoty stanovené v článku 5 ods. 1 smernice Rady 1999/30/ES z 22. apríla 1999 o limitných hodnotách oxidu siričitého, oxidu dusičitého a oxidov dusíka, tuhých znečisťujúcich látok a olova v okolitom ovzduší, nesplnila povinnosti, ktoré jej vyplývajú z tohto ustanovenia.
V zostávajúcej časti sa žaloba zamieta.
Európska komisia a Portugalská republika znášajú svoje vlastné trovy konania.
____________
1 - Ú. v. EÚ C 103, 2.4.2011.